**Poziv na poslovnu SELL Croatia/MICE radionicu, Pariz,**

**22. studenog 2016.**

Poštovani,

Dolasci s francuskog emitivnog tržišta u stalnom su porastu. S obzirom na sve komparativne prednosti hrvatskog turizma te aktualnu geopolitičku situaciju, u godinama koje su pred nama, možemo očekivati još brojnije dolaske. Francusko tržište jedno je od prioritetnih za razvoj dolazaka u pred i posezoni te za povećanje turističke potrošnje u zemlji. U 2016. svi važniji francuski organizatori putovanja imaju u ponudi Hrvatsku, a potražnja i dalje stalno raste. Poticaj sve brojnijim dolascima te novim programima turoperatora svakako su i nove avio linije. U 2016. s francuskog tržišta otvoreno je čak devet novih redovnih zračnih linija s polascima iz Pariza, Toulousea, Marseillea, Nantesa, a trend uvođenja novih linija očekuje se i u sljedećim godinama.

S obzirom na velik potencijal, obavještavamo Vas kako ove godine u studenom istodobno organiziramo čak dvije poslovne radionice. Na ukupnom prostoru većem od 400 četvornih metara, u četvrti Avenue Hoche planirano je održavanje ***redovne SELL Croatia radionice i specijalizirane MICE radionice.*** Ovom prigodom pozivamo Vas da na vrijeme osigurate svoje sudjelovanje na jednoj i/ili dvije radionice koje će se održati

**22. studenog 2016 s početkom u 17,00**

**LEISURE SELL CROATIA POSLOVNA RADIONICA**

S obzirom na sve mogućnosti penetriranja na ovo važno emitivno tržište, pozivamo Vas da se prijavite na našu redovnu godišnju radionicu SELL Croatia.

Predstavništvo HTZ Pariz uputit će pozive francuskim partnerima (touroperatorima, putničkim agencijama, VIP novinarima...) najkasnije mjesec dana prije početka planirane poslovne radionice. Listu potvrđenih francuskih sudionika proslijedit ćemo na sve prijavljene hrvatske sudionike najkasnije tri dana prije početka radionice. Ukoliko ste zainteresirani za sudjelovanje na našoj poslovnoj radionici pozivamo Vas da ispunite ON-LINE prijavnicu na <http://business.croatia.hr/hr-HR/Poslovne-radionice/Sell-Croatia> i uplatite odgovarajuću kotizaciju **(800 kn)** za maksimalno dvije osobe po tvrtki (uključen stol sa četiri stolice, piće, popularni francuski zalogajčići u izvedbi francuskog chefa). Prijavu je nužno ispuniti i poslati najkasnije **30. rujna 2016.** kako bi se pravovremeno mogao utvrditi minimalan broj hrvatskihsudionika ili do popunjenja mjesta.

**UPISI I DETALJI O UPLATAMA za SELL Croatia radionicu:**

Naziv: HRVATSKA TURISTIČKA ZAJEDNICA

Adresa:IBLEROV TRG 10/IV, 10000 ZAGREB

MB: 3943658

OIB: 72501368180

ŽR: 2390001-1100358631 (Hrvatska poštanska banka)

IBAN: HR9323900011100358631

U opisu plaćanja najljepše molimo da se precizira grad Pariz kao mjesto održavanja poslovne radionice.

Napominjemo kako prijava upućena putem e-maila ili faxa na adresu predstavništva HTZ-a u Parizu ili Glavnog ureda HTZ-a neće biti važeća. Dodatne informacije vezane za uplatu možete dobiti u računovodstvu GU HTZ na telefon: 01/4699-316 ili putem e-maila: [workshop@htz.hr](mailto:workshop@htz.hr).

**MICE SELL CROATIA POSLOVNA RADIONICA**

Zbog velikog potencijala u MICE segmentu koji bitno pridonosi novim dolascima posebno u razdobljima pred i posezone te s obzirom na zasićenost aktualnog francuskog tržišta vodećim MICE destinacijama (Španjolska, Portugal, Francuska, Grčka…) u suradnji s *leaderom* na tržištu - francuskim partnerom PARTENCE ([**www.partance.fr**](http://www.partance.fr/)**)**, organiziramo MICE radionicu *kao početak organiziranog uvođenja destinacije na francusko MICE tržište.*

PARTANCE je specijalizirana agencija za MICE segment na europskim frankofonim tržištima i 20 godina *leader* u ovom segmentu. S obzirom na bogato iskustvo i liderstvo na tržištu PARTANCE jamči dolazak najmanje 50 francuskih *desicion makera* iz ovog segmenta.Napominjemo kako je iznimno ove godine, uoči lansiranja destinacije, omogućeno sudjelovanje u MICE radionici po cijeni višestruko nižoj od tržišne: **500€ po subjektu**.

Svaki MICE sudionik (hotelijer, DMC, regija...) koji na vrijeme izvrši upis, imat će na raspolaganju visoki stolac i cocktail stol (s unificiranom oznakom subjekta) kako bi zainteresiranim francuskim subjektima predstavio svoju MICE ponudu. PARTENCE će prije dolaska francuskih uzvanika, hrvatskim sudionicima prezentirati profil uzvanika i trendove na francuskom MICE tržištu. Idućeg dana Partance se obvezuje dostaviti Predstavništvu ažuriranu listu kontakata svih MICE uzvanika, koju će Predstavništvo proslijediti svim hrvatskim sudionicima MICE radionice.

**Za prijavu na Mice Sell Croatia Poslovnu radionicu potrebno je prethodno kontaktirati Predstavništvo HTZ kako bi se na vrijeme rezerviralo i osiguralo mjesto za sudjelovanje. Rok za prijavu na MICE radionicu je 30. rujna 2016.**

**UPISI I DETALJI O UPLATAMA za MICE poslovnu radionicu:**

**Partance [Conseil](http://www.partance.fr/)**

148 Boulevard Malesherbes

75017 Paris

IBAN FR76 1751 5900 0008 0031 1604 992

**ZAKLJUČNE NAPOMENE**:

**ROK PRIJAVE ZA SELL/MICE RADIONICU:**

Prijave traju do popunjenja slobodnih mjesta u dvorani, odnosno najkasnije do 30. rujna. Maksimalan broj hrvatskih sudionika po radionici je 25.

**MJESTO ODRŽAVANJA SELL/MICE radionica:**

9, AVENUE HOCH (prvi kat) 75008 PARIS

**DATUM ODRŽAVANJA:**

22. studenog 2016. (od 17,00 do 21,00)

Obje radionice odvijat će se isti dan i u istoj zgradi, ali u odvojenim salama. S prostora *welcome deska* uzvanici će se, ovisno o uplaćenoj kotizaciji, usmjeravati u prostorije predviđene za MICE odnosno SELL Croatia radionicu. **Neće biti moguć ulazak u salu u kojoj se odvija radionica ukoliko pravovremeno nije izvršena prijava i uplaćena kotizacija za tu radionicu.** U slučaju sudjelovanja na obje radionice svakako se preporuča dolazak najmanje dvije osobe. Službeni fotograf, fotografirat će obje radionice te će se sudionicima naknadno poslati službena fotografija eventa.

**F&B**

Tijekom trajanja obje radionice konobari će osiguravati popularne francuske zalogajčiće u izvedbi francuskog chefa te izbor bezalkoholnih pića i pjenušca.

**Hrvatska turistička zajednica ovim putem zadržava pravo otkaza poslovne radionice u slučaju nedostatnog interesa sudionika, više sile ili drugog opravdanog razloga.** U slučaju otkazivanja poslovne radionice Hrvatska turistička zajednica neće biti odgovorna za eventualno nastalu štetu ili za refundaciju bilo kakvih troškova prijavljenih sudionika otkazane poslovne radionice, osim povrata ranije uplaćene kotizacije prijavljenih sudionika za sudjelovanje na radionici. Hrvatska turistička zajednica može otkazati poslovnu radionicu najkasnije mjesec dana prije najavljenog datuma održavanja o čemu je dužna obavijestiti do tog trenutka prijavljene sudionike. U slučaju više sile poslovna radionica može biti otkazana do dana njenog održavanja.

Pozivamo hrvatske turističke udruge i zajednice da ovoj poziv proslijede svim zainteresiranim subjektima sa svojih područja odnosno svim svojim članicama.

Sva pitanja vezana za organizaciju obje poslovne radionice možete usmjeriti na sljedeće email adrese :

ivona.racic@@croatie-tourisme.fr

[daniela.mihalic.durica@croatie-tourisme.fr](mailto:daniela.mihalic.durica@croatie-tourisme.fr)

ili na broj telefona Predstavništva HTZ-a u Parizu +33 1 45 00 99 57.

Hvala najljepša i srdačno pozdravljam,

Danijela Mihalić-Đurica

Direktorica

Predstavništvo HTZ Pariz